Source: http://www.danovecentrum.sk/clanok-z-titulky/Zasady-pre-spravny-vypocet-dane-z-prijmov-FO-za-rok-2013.htm
Timestamp: 2015-10-13 18:21:22+00:00

Document:
Zásady pre správny výpočet dane z príjmov FO za rok 2013
Pripomíname zoznam najdôležitejších zásad, ktoré je potrebné dodržiavať pre správny výpočet dane a pre podanie daňového priznania k dani z príjmov fyzickej osoby za zdaňovacie obdobie roka 2013.
Pre správny výpočet dane z príjmov fyzickej osoby a správne vyplnenie tlačiva daňového priznania za rok 2013 je potrebné za najdôležitejšie považovať tieto zásady: Daňové priznanie k dani z príjmov fyzickej osoby je povinný podať každý, komu táto povinnosť vyplýva z § 32 ZDP, alebo ten, koho na to správca dane vyzve. V prvom rade sa táto povinnosť vzťahuje na daňovníka, ktorý za zdaňovacie obdobie roku 2013 dosiahol zdaniteľné príjmy zahrnované do základu dane, presahujúce sumu 1 867,97 €. V určených prípadoch daňové priznanie je povinný podať aj daňovník, ktorý dosiahol zdaniteľné príjmy len zo závislej činnosti. Daňové priznanie môže podať aj osoba, ktorej táto povinnosť nevznikla, aj v tomto prípade však musí dodržať lehotu na podanie daňového priznania. V daňových priznaniach sa uvádzajú len zdaniteľné príjmy; podľa § 2 písm. h) ZDP za zdaniteľný sa považuje príjem, ktorý je predmetom dane a zároveň nie je od dane oslobodený podľa tohto zákona alebo medzinárodnej zmluvy. Predmetom dane daňovníka s neobmedzenou daňovou povinnosťou, daňového rezidenta SR, sú príjmy plynúce zo zdrojov na území Slovenskej republiky aj zo zdrojov v zahraničí, teda celosvetové príjmy. Na daň zaplatenú v zahraničí sa prihliada v súlade s § 45 ZDP a s príslušnou medzinárodnou zmluvou o zamedzení dvojitého zdanenia. Predmetom dane daňovníka s obmedzenou daňovou povinnosťou, daňového nerezidenta SR, je len príjem (výnos) plynúci zo zdrojov na území SR podľa § 16 ZDP a článkov príslušnej zmluvy, napr. z činností vykonávaných prostredníctvom jeho stálej prevádzkarne na území SR alebo zo závislej činnosti vykonávanej na území SR. Základ dane sa vypočíta podľa § 4 ods. 1 ZDP ako súčet čiastkových základov dane z (aktívnych) príjmov podľa § 5 a § 6 ods. 1 a 2, ktorý sa zníži o nezdaniteľné časti základu dane (§ 11) a pripočítajú sa k nemu čiastkové základy dane z (pasívnych) príjmov podľa § 6 ods. 3 a 4, § 7 a § 8 ZDP. Len z aktívnych príjmov patriacich do § 6 odsekov 1 a 2 ZDP sa uznáva daňová strata vykázaná z účtovníctva alebo daňovej evidencie vedenej podľa § 6 ods. 14 ZDP za rok 2012, 2013 a roky nasledujúce; odpočítava sa od (čiastkového) základu dane z § 6 ods. 1 a 2 ZDP za roky nasledujúce. Zmena spôsobu umorovania daňových strát od 1. 1. 2014 ešte nemá vplyv na odpočítavanie strát v daňovom priznaní za rok 2013 a výpočet dane za rok 2013. Základ dane (úhrn čiastkových základov dane z aktívnych príjmov) za rok 2013 možno znížiť o tri nezdaniteľné časti: nezdaniteľnú časť základu dane na daňovníka, nezdaniteľnú časť základu dane na manželku (manžela) daňovníka a preukázateľne zaplatené dobrovoľné príspevky na starobné dôchodkové sporenie v limitovanej výške, najviac do sumy 943,20 €. Sadzba dane zo základu dane fyzickej osoby zisteného podľa § 4 ZDP predstavuje: 19 % z tej časti základu dane, ktorá nepresiahne 176,8-násobok sumy platného životného minima vrátane, 25 % z tej časti základu dane, ktorá presiahne 176,8-násobok platného životného minima, t. j. pre rok 2013 sumu 34 401,74 €. Podľa § 49 ods. 2 ZDP daňové priznanie sa podáva do troch kalendárnych mesiacov po uplynutí zdaňovacieho obdobia, teda do konca marca. Ustanovenia § 49 ods. 3 umožňujú túto lehotu určeným spôsobom predĺžiť. Vlani boli tieto možnosti obmedzené a odvíjali sa od dosahovania príjmov zo zdrojov v zahraničí; podmienkou na predĺženie lehoty bolo, že daňovníkovi plynuli aj príjmy zo zdrojov v zahraničí – § 52t ods. 7 ZDP. Súčasťou tlačiva typu B sú dve nové prílohy (príloha týkajúca sa poistného na zdravotné a sociálne poistenie je len prepracovaná). Prílohu č. 2 vypĺňa daňovník, ktorému boli v roku 2013 vyplatené zo zdrojov v zahraničí podiely na zisku vykázanom za zdaňovacie obdobia do 31. decembra 2003, ak o ich vyplatení valné zhromaždenie rozhodlo po 31. decembri 2012. Článok je uvedený v skrátenom znení. Celé znenie článku Daňové priznanie k dani z príjmov fyzickej osoby za rok 2013 je zverejnené v Súvisiacich odborných článkoch.
SÚVISIACE PRÁVNE PREDPISY595/2003 Z. z. - Zákon o dani z príjmov
Súvisiace odborné článkyDaňové priznanie k dani z príjmov fyzickej osoby za rok 2013 Stanovenie základu dane podnikateľa (FO) za rok 2013 Súvisiace tlačivá a formuláreDaňové priznanie k dani z príjmov fyzickej osoby typ B za zdaňovacie obdobie 2013 Daňové priznanie k dani z príjmov fyzickej osoby typ A za zdaňovacie obdobie 2013 Výkaz o majetku a záväzkoch v jednoduchom účtovníctve (za účtovné obdobie 2013) Výkaz o príjmoch a výdavkoch v jednoduchom účtovníctve (za účtovné obdobie 2013) Súvisiace školeniaDaňové priznanie FO za rok 2013 (videoškolenie) Súvisiace články z aktualítStanovenie základu dane podnikateľa za rok 2013 Dane
Dátum publikácie26.02.2014
Najčítanejšie témy Daň z príjmov Daňové priznanie Daňové odpisy Zákon o DPH Jednoduché účtovníctvo Podvojné účtovníctvo Poradca podnikateľaVydavateľský a vzdelávací dom O nás Kontakty Reklama / inzercia O PORTÁLI Podmienky používania PP Klub Portál Daňové centrum Systémové požiadavky Sociálne siete

References: § 32
 § 2
 § 45
 § 16
 § 4
 § 5
 § 6
 § 6
 § 7
 § 8
 § 6
 § 6
 § 6
 § 4
 § 49
 § 49
 § 52